Article in Hindi: वर्चुअल ड्राइव आप के कंप्यूटर पर एक फिज़िकल ऑप्टिकल ड्राइव का अनुकरण करेगी, और इस में आप को आप की इमेज फाइल को "माउंट (mount)" करने की सुविधा भी देगी। इस योजना से आप के कंप्यूटर को ऐसा प्रतीत होगा कि एक डिस्क इस में लगाई गई है और यह इमेज, जो अभी लोड हुई है, वह उसी डिस्क से रन हो रही है।   वर्चुअल ड्राइव के बहुत सारे विकल्प मौजूद हैं। जिन में से DaemonTools बहुत ही चर्चित हैं, और यह मुफ़्त में उपलब्ध भी है। इसे इन्स्टाल करते वक़्त बहुत सावधानी बरतें, क्योंकि कई बार यह कुछ ऐसे ब्राउज़र टूलबार और अतिरिक्त सॉफ्टवेयर भी डाउनलोड करते जाता है, जिस की शायद आप को ज़रूरत भी नहीं है। यदि आप की यह इमेज कंप्यूटर पर चलने लायक होगी तभी इस के माउंट होने से फायदा है। जैसे कि किसी पुराने कन्सोल गेम की इमेज को माउंट करने से कुछ भी लोड नहीं होगा, क्योंकि इस की डिस्क सिर्फ़ कन्सोल पर ही काम करती है।  Windows 8 और OS X में एक वर्चुअल ड्राइव सॉफ्टवेयर पहले से ही होता है, लेकिन BIN फाइल को पहले ISO फाइल में परिवर्तित करना होता है। DaemonTools जैसे प्रोग्राम आप के सिस्टम ट्रे पर एक आइकान रख देते हैं। इस आइकान पर राइट क्लिक करें, किसी भी नकली ड्राइव पर माउस को चलाएँ और फिर Mount Image को चुनें। हार्ड ड्राइव पर CUE फाइल को ब्राउज़ करें: ध्यान रखें कि BIN फाइल और CUE फाइल का एक ही फोल्डर में होना अनिवार्य है। CUE फाइल के मिलने के बाद इसे माउंट इमेज में लोड कर दें। इमेज के माउंट होने के बाद, आप के कंप्यूटर ऐसा दर्शाएगा जैसे अभी-अभी एक फिज़िकल डिस्क लगाई गई हो। इस का अर्थ यह है कि Autoplay खुल चुका होगा, या फिर डिस्क के साथ में क्या करना चाह रहे हैं?, आप से पूछा जाएगा। यह मेसेज डिस्क में मौजूद सामग्री पर और आप के सिस्टम की सेटिंग पर निर्भर होगा। जैसे आप कंप्यूटर पर CD या DVD लगते वक़्त करते हैं, बिल्कुल वैसे ही इस इमेज का उपयोग करें।

Summary in Vietnamese:
Cài đặt phần mềm tạo ổ đĩa ảo. Mount hình ảnh. Mở đĩa.